《田园杂兴》
宋代·方一夔

半生灯火误牛衣，晚岁才能悟昨非。雨笠半攲将犊去，丝车细捲趁蛾飞。

粟生烧地山宜老，草烂新畬水正肥。莫道劳生何日息，迩来是事喜忘机。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。